Diari Oficial de la Generalitat Valenciana


Sumari del DOGV 2839, del 02-10-1996 (1996/839412)

RESOLUCIÓ de 2 de setembre de 1996, del president de la Comissió Territorial d'Urbanisme, que fa públic l'acord de la Comissió Territorial d'Urbanisme de 22 de juliol de 1996 i que fa referència a l'aprovació definitiva de la modificació puntual núm. 12 del Pla General d'Ordenació Urbana del municipi de Pego.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2839

Data del DOGV
:   02-10-1996

Secció del DOGV
:   ALTRES DISPOSICIONS

Número del document
:   1996/839412


Data del document
:   02-09-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 2 de setembre de 1996, del president de la Comissió Territorial d'Urbanisme, que fa públic l'acord de la Comissió Territorial d'Urbanisme de 22 de juliol de 1996 i que fa referència a l'aprovació definitiva de la modificació puntual núm. 12 del Pla General d'Ordenació Urbana del municipi de Pego.   
La Comissió Territorial d'Urbanisme, en sessió realitzada el dia 22 de juliol de 1996, va adoptar el següent acord  
«Vist l'expedient de referència i segons els següents  
Antecedents de fet  
Primer. L'ajuntament, en sessió plenària de 7 de maig de 1996, en va acordar l'aprovació provisional, després de complir els tràmits d'exposició pública, mitjançant anuncis apareguts en el Diari Oficial de la Generalitat Valenciana de 22 de març de 1996 i en un dels diaris de major difusió provincial el 2 de març de 1996, no havent-se presentat cap al·legació.  
Segon. La documentació està integrada per memòria justificativa i plànols d'informació i d'ordenació.  
Tercer. Aquest expedient té com a objecte l'obertura de dos nous vials en l'àrea del mercat per tal de millorar-ne l'accessibilitat.  
Consta en l'expedient estudi de trànsit, en què s'augmenten els amples viaris, passant el del carrer Projecte N-17 de 10 a 12 m, la via transversal de 8 m s'amplia a 12 m i la prolongació del carrer Vallet, s'augmenta de 5,5 m a 6 m amb xamfrans de 3 m.  
Consideracions tecnicojurídiques  
Primera. La tramitació s'estima correcta d'acord amb el que estableixen els articles 38, 39, 55.1 de la Llei 6/1994, de 15 de novembre, de la Generalitat Valenciana, reguladora de l'Activitat Urbanística, atès l'abast de la modificació proposada, havent-se procedit al tràmit de concert previ amb aquest organisme, que va ser informat per la Comissió Informativa d'Urbanisme en sessió celebrada els dies 26 i 29 de gener de 1996.  
Segona. La documentació s'estima completa d'acord amb l'article 27.1, 28.2 i concordants de la Llei 6/1994, de 15 de novembre, de la Generalitat Valenciana, Reguladora d'Activitat Urbanística i 97 del Reglament de Planejament, quan resulte d'aplicació al contingut de la proposta.  
Tercer. Les determinacions d'aquest expedient es consideren en línies generals correctes una vegada reparades les observacions efectuades en el tràmit de concert previ, per això no existeixen obstacles a l'aprovació definitiva des de les perspectives de les exigències de la política urbanística i territorial de la Generalitat, tal com recull l'article 40 de la Llei Reguladora de l'Activitat Urbanística. No obstant això, hom adverteix a l'ajuntament la necessitat de presentar una ordenació racional i coherent, atès que, tot i que el proposat carrer Vallet i la seua prolongació pogueren ser acceptables, el conjunt de la zona que excedeix de la pròpia modificació, no sembla coherentment ordenat amb carrers d'ample variable.  
Quarta. La Comissió Territorial d'Urbanisme és l'òrgan competent per a l'adopció d'aquest acord a l'empara dels articles 39 i 40 de la Llei 6/1994, de 15 de novembre, de la Generalitat Valenciana, reguladora de l'Activitat Urbanística, i articles 9 i 10 del Reglament dels òrgans urbanístics de la Generalitat Valenciana aprovat per Decret 77/96, de 16 d'abril, del Consell de la Generalitat Valenciana.  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i altres disposicions de pertinent aplicació, la Comissió Territorial d'Urbanisme acorda  
Primer  
Aprovar definitivament la modificació puntual núm. 12 del Pla General d'Ordenació Urbana del municipi de Pego.  
Segon  
Publicar íntegrament aquest acord d'aprovació en el Diari Oficial de la Generalitat Valenciana a efectes de la immediata entrada en vigor, d'acord amb el que disposen els apartats 4.b) i 2 de l'article 59 de la Llei 6/1994, de 15 de novembre, de la Generalitat Valenciana, reguladora de l'Activitat Urbanística, en mancar el document de Normes Urbanístiques.  
Aquesta publicació n'excusa la notificació individualitzada.  
Contra aquest acord, que no esgota la via administrativa, es podrà interposar recurs ordinari davant el conseller d'Obres Públiques, Urbanisme i Transports, en el termini d'un mes, segons disposen els articles 114 a 116 de la Llei de Règim Jurídic de les Administracions Públiques i del Procediment Administratiu Comú i 14.2 del Reglament dels òrgans urbanístics de la Generalitat Valenciana».  
La qual cosa li comunique per al seu coneixement i efectes que pertoquen.  
Alacant, 2 de setembre de 1996.- El president de la Comissió Territorial d'Urbanisme: Fernando Modrego Caballero.